Liste over klatrebegrep

Denne ordlista av klatrebegrep er en liste av definisjoner på ord og uttrykk relatert til klatring.

A 
Alpin stil - Brukes om klatreekspedisjoner med få klatrere og lett utstyr. Målet er å bevege seg raskt i fjellet.

Anmarsj - Veien frem til starten av en klatrerute. 

Apeindex - Fjellklatrerens armlengde i forhold til kroppslengde.

B 
Biuvakk - Overnatting ute under klatring. 

Blikk - ”Å klatre ei rute på blikk”. Gå den på første forsøk, uten å ha snakket med noen eller studerte den på forhånd.

Borebolt - Bolt som er borret inn i fjellet. 

Buldring - (fra engelsk boulder, «stor stein»)Klatring, uten tau, på store stener eller i bunnen av en vegg. Buldrematter brukes for å ta i mot fall. 

Buldrematte - Madrass til å legge under ved buldring

Bøtte - Klatrehold, stort og godt håndtak, også kalt mugge eller positivt tak.

C 
Crux - Den vanskeligste seksjonen/flyttet av en taulengde

D 
Dieder - Fjellformasjon, formet som et innvendig hjørne

Dyptvannssoloering - Klatring der klatreren vil falle i vannet.

E

F 
Fallfaktor - Beskriver belastningen på sikringsskjeden. Fallfaktoren regnes ut på denne måten: Fallfaktor = Fall i meter / meter tau fra standplass.

Friklatring - Klatring der klatreren bare bruker formasjonene i fjellet til å bevege seg oppover.

Frisoloering - Klatre alene uten tau. Popularisert i moderne tid av Alex Honnold i filmen Free Solo, der hans førstebestigning opp El Capitan i Yosemite i USA ble dokumentert. 

Førstebestigning -

G 
Gradering - Klatreruter graderes på en skala fra 1 til 10 i Norge. Det finnes flere typer gradering som er vanlig, men fransk gradering for tauklatring og Fontainbleu/V-skala gradering for buldring er de vanligste. 

Gri-gri - Populær taubrems fra Petzl.

H 
Hule - Fjellparti som inneholder mye overheng. Hanshelleren er en av verdens mer kjente huler for klatring og er hjem til flere av verdens vanskeligste ruter, deriblant Silence (klatrerute) 9c, som er regnet som verdens vanskeligste rute i 2022.

I 
Innsteg - Starten på en klatrerute

Isklatring - Klatring på is. Det skilles mellom klatring på frosne fosser og på "blåis" fra isbreer. Hvis ruta går både på is og på fjell så kalles det blandet klatring.

J 
Jamming - Fra engelsk "Jam" - Navn på klatreteknikk. Går ut på å kile fast fingre, hender, føtter, eller hele kroppen i sprekker. Mer spesifikke begrep inkluderer: Fotjam, fingerjam, håndjam, knyttnevejam, osv.

Jumar - Tauklemme

Jumaering - Klatring langs tau ved bruk av tauklemmer.

K 
Kamin - Sprekk i fjellet som er bred nok til å få plass til hele kroppen

Kamkile - Aktiv sikring, aktiveres for å gjøre sikringen liten nok til å plasseres i sprekker, vil så utvide seg for å sikre klatreren. 

Karabin - 

Kile - Passiv sikring, V formet sikring som settes i sprekker. 

Klatrefører - Samling av rutebeskrivelser for et område. 

Krimp - Klartehold, liten list som er svært fingertung å henge på.

L 
Layback - Klatreteknikk der man belaster taket sideveis ved å lene hele kroppen mot siden. Mye brukt i vertikale riss som et alternativ til jamming. 

Lede - Klatre som førstemann. Innebærer å klippe tauet i sikringer på veien opp. 

List - Klatrehold, fellesbegrep som inkluderer dype og grunne hold, grunne hold der det bare er plass til tuppen av fingeren kalles gjerne for krimp.

M

N 
Nøtt - Fellesbetegnelse på flere typer kiler og muttere (sikringsutstyr).

O 
Overheng - Fjellparti som er brattere enn 90 grader

P 
Pilar - Fremskutt parti av en fjellvegg

Pinakkel - Frittstående fjellsøyle eller tindenål

Portaledge - Teltseng som festes i fjellveggen. 

Pump - Begrep som beskriver en følelse av utmattelse på grunn av høy konsentrasjon av melkesyre [trenger kilde]

Q

R 
Rappell - Nedfiring langs tau, enten med rappelbrems eller kroppsrappel

Rappelbrems - Oftest åttetalls formet dobbeltring (et stort, og et lite hull), som brukes til nedfiring

Riss - Sprekk i fjellet

S 
Selvforankring - Forankring som sikrer klatreren på standplass

Sikringer

Sikringsbrems - Taubrems som brukes til sikring av den som klatrer. Her finnes det både aktive og passive typer. Aktive: Gri-gri, Edelrid Jul, Mammut Smart. Passive: Black Diamond ATC. Mange klatresentre krever nå bruk av aktive sikringsbremser for å få klatre i sine sentre.

Soloering - Klatre alene, enten med eller uten tau. 

Standplass - Stedet der den som sikrer står.

Sva - Glatt fjellparti som er slakere enn 90 grader.

T 
Taubrems - Fellesbetegnelse for rappelbrems og sikringsbrems

Tauklemme - Jumar

Taulengde - Avstanden mellom standplasser langs en rute, vanligvis mellom 10-50 meter

Teknisk klatring - Klatring ved bruk av hjelpemidler, som f.eks. taustiger, borebolter, og ulike typer kroker. 

Tinderangling - Lett klatring med lett utsyn spå enkle topper og egger

Travers - Klatre sidelengs

U 
UIAA - Union International des Associations d’Alpinisme – internasjonale paraplyorganisasjon for klatreklubber. UIAA jobber mye med sikkerhet – og mye klatreutstyr der derfor merket med UIAA-stempel.

V

W

X

Y

Z

Æ

Ø

Å

Referanser 

Klatring
Glossarer